Foto: REUTERS/Kevin Lamarque AQSh prezidenti Donald Trampning tvitterdagi sahifasida ishonch bildirishicha, boshqa mamlakatlar foyda ko‘radigan urushlar tez orada tugaydi. «Uzluksiz urushlar, ayniqsa, ko‘p yillar muqaddam bizning xato fikrlarimiz tufayli keltirib chiqarilgan nizolar, hamda biz boy mamlakatlardan kam moliyaviy yordam yoki harbiy ko‘mak oladigan, ular esa bizning harakatlardan ko‘proq foyda oluvchi ziddiyatlar yaqin orada o‘zining ajoyib nihoyasiga yetadi!» - deb yozgan Tramp. Eslatib o‘tamiz, avvalroq AQShning eng yirik uchta telekanali Trampning millatga favqulodda murojaatini namoyish etishga rozi bo‘lgandi. 7 yanvar kuni Tramp praym-taymda Oval kabinetdan televideniye orqali millatga murojaat qilish niyati borligini bildirdi. Uning nutqida vazirliklar ishining vaqtinchalik qisqarishiga sabab bo‘lgan budjet inqirozi haqida so‘z yuritiladi.